Støtte til demonstranterne

Lone Yalcinkaya arbejder til daglig som sagsbehandler og er medlem af Gladsaxe Byråd for Venstre, og sammen med andre politisk aktive har hun fået lov til at slå lejr på Rådhuspladsen med telte og kunstigt græs.

Læs også : Sådan startede protesterne i Tyrkiet

Lejren skal være en pendant til protesterne i Istanbul, hvor demonstranter har slået telte op i Gezi-parken, der satte gang i de tyrkiske uroligheder, da det stod klart, at 600 træer i parken skulle fældes til fordel for et shoppingcenter.

Hvad forventer I at opnå med jeres protest?

- Vores mål er at støtte demonstranterne. De skal vide, at andre tænker, som de gør, og at de skal have ret til at demonstrere i fred, siger Lone Yalcinkaya til DR Nyheder.